钦定古今图书集成/历象汇编/岁功典/第041卷 > 满庭芳〈寒食〉 周世臣
## 钦定古今图书集成/历象汇编/岁功典/第041卷 > 满庭芳〈寒食〉 周世臣

燕子衔泥，子规啼血，垂杨隔岸烟晴。晓风狂舞，吹遍
杏花零。乍暖乍寒时节，芳堤上、踏草寻青。秦楼内，珠
帘半卷，雁柱两三声。　闭门，看骤雨，金鞭玉勒，未过
旗亭。正篱屏织锦，春水盈盈。问道今朝寒食，桐阴下、
无数飞英。行人望，天涯路杳，何处是归程。

唐·《李峤诗》：“衍漾乘和风，清明送芬月，林窥二山动，水
见千龛越。”

孟浩然诗。“𩰚鸡寒食下，走马射台前。”
韦应物诗。“禁火暖佳辰。”〈又〉“杏粥犹堪食，榆羹已稍煎。”
《李嘉祐》诗：“清明桑叶小，度雨杏花飞。”

杜甫诗：“寒食少天气，东风多柳花。”

钱起诗：“梨花度寒食，客子未春衣。”

《窦叔向诗》：“电影随中使，星煇拂路人。幸因榆柳暖，一
照草茅贫。”

王建《宫词》：“寒食内人常白打，库中先散与金钱。”
朱湾诗：“旅馆尚愁寒食火，羁心懒向不然灰。”

元稹《连昌宫词》：“初过寒食一百六，店舍无烟宫树绿。”
白居易诗：“寒食非长非短夜，春风不热不寒天。”〈又〉忽
见紫桐花怅望，下邽明日是清明。〈又〉寂寞清明日，萧
条司马家。留饧和冷粥，出火煮新茶。〈又〉寒食枣团店，
春低杨柳枝。酒香留客住，莺语和人诗。

《张灿》诗：“明日逢寒食，春风见故人。”

牟融诗：“柳拖金缕拂朱栏。花扑香尘满绣鞍。”

杜牧诗：“楚乡寒食橘花时。”

李商隐诗：“粥香饧白杏花天，省对流莺坐绮筵。”
赵嘏诗：“满楼春色傍人醉，半夜雨声前计非。缭绕沟
塍含绿晚，荒凉树石向川微。”

崔橹诗：“杏酪渐香邻舍粥，榆烟将变旧炉灰。”

温庭筠诗：“晚风杨叶社，寒食杏花村。”〈又〉舞衫萱草绿，
春鬓杏花红。

司空图诗：“人家寒食月，花影午时天。”

《来鹄》诗：“落花风里数声笛，芳草烟中无限人。”

《韩偓》诗：“寒食花枝月午天。”

《张泌诗》：“弱柳未胜寒食雨，好花争奈夕阳天。”

宋徽宗诗：“茸母初生识禁烟。”

王禹偁诗：“寒食江都郡，青旗卖楚醪。楼台藏绿柳，篱
落露红桃。”

欧阳修诗：“九门寒食多游骑，三月春阴正养花。”〈又〉杯
盘饧粥春风冷，池馆榆钱夜雨新。

梅尧臣诗：“蹴踘渐知寒食近，秋千将至小鬟双王安石诗：“已著单衣犹禁火，海棠花下怯黄昏。”
苏轼诗：“北城寒食烟火微，落花蝴蝶作团飞。”〈又〉火冷
饧稀杏粥稠。〈又〉“长忆故山寒食夜，野茶蘼发暗香来。”
范成大诗：“桃李满村春似锦，踏歌椎鼓过清明。”〈又〉石
门柳绿清明市，洞口桃红上巳山。〈又〉埂外新波绿，冈
头宿烧红。裹鱼蒸菜把，馈鸭锁筠笼。

杨万里诗：“荔子园园花，寒食日日雨。”

元龚璛诗：“今年石湖好清明，每树梨花香雪晴。”